LÄPIMURTAVA PIONEERITYÖ 1/2
Pioneereina kohtaamme monenlaisia haasteita ja vaikeuksia, -
mutta emme saa koskaan antaa haasteiden lannistaa itseämme.
Pioneeri siirtää rajoja kauemmas ja raivaa uusia alueita.
Pioneeri määrittää uudelleen sen, mikä on tai ei ole mahdollista.
Pioneeri uhmaa haasteita ja saa aikaan pitkäaikaista kasvua.
Mitäpä, jos päättäisit toimia pioneerihengessä tänään?
Puhun jälleen pioneerihengestä ja siitä, kuinka Pyhä Henki -
voi murtaa uuden elämän läpi omassa elämässäsi, -
kun valtaat uusia alueita.
Apt. 1:8 "kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka."
Tässä jakeessa on paljon voimaa. Se on Apostolien tekojen johdanto.
Puhumme pioneereista ja seura- kunnasta, joka on 30 vuotta nuori.
Siihen mahtuu monia hienoja tarinoita ja paljon kiitoksenaiheita.
Koen, ettei meidän kuulu katsella taaksepäin ja muistella menneitä.
Annamme Jumalalle kunnian kaikesta ja katsomme eteenpäin.
Mitä pioneerina toimiminen merkitsee sinulle?
Mikä tai oikeastaan kuka antaa sinulle voiman sitoutua siihen?
Kun Pyhä Henki tulee teihin, niin te saatte voiman toimia pioneereina -
ja olla Jeesuksen todistajia kaukana oman maanne ulkopuolella, -
jopa maailman ääriin saakka.
Jumala voi tehdä suuria, kun toimimme pioneerihengessä -
ja ymmärrämme, että Pyhä Henki antaa meille voimaa.
Kapteeni James Cook oli se mies, joka purjehti Botany Bayhyn.
Purjehdittuaan sinne vuonna 1770 kapteeni James Cook -
jatkoi matkaansa Australian itärannikolle, -
mutta kukaan ei ollut kertonut hänelle Isosta valliriutasta.
1 800 kilometriä rosoista, mutta kaunista korallia.
Rosoinen valliriutta ja vanha puulaiva nimeltä Endeavour -
eivät sopineet kovin hyvin yhteen, ja niinpä Cook juuttui riutalle.
Tilanne oli hengenvaarallinen, mutta se ratkesi -
miehistön nerokkuuden ansiosta, kun he heittivät tavaraa yli laidan -
keventääkseen kuormaansa. Sinne menivät tykit, oliivitölkit, -
pohjalasti ja jopa vesivarastot.
Lopulta laiva keveni niin paljon, että tutkimusmatka saattoi jatkua.
Tuota aluetta kutsutaan edelleen "Koettelemusten niemeksi".
Haluan kertoa teille heti, että pioneeri kohtaa aina -
vastustusta, koettelemuksia ja vainoja.
James Cook on tunnettu henkilö täälläpäin maailmaa, -
koska hän astui Australiaan ensimmäisenä ulkopuolisena.
Toki aboriginaalit olivat olleet täällä jo sukupolvien ajan.
Kapteeni Cook kohtasi taatusti kolme asiaa -
Tyynenmeren eteläosan saarilla: -
vihamielisyyttä, tietynlaista lainvastaisuutta sekä kielimuurin.
Jos me kohtaamme vihamielisyyttä, laittomuutta tai kielimuureja, -
on hienoa tuntea Raamatun lupaus: -
"Kun Pyhä Henki tulee teihin, niin te saatte voiman".
Se on hienoa, koska Raamatussa Pyhä Henki edusti -
uutta maata sekä myös uutta lakia ja uutta kieltä.
Pyhä Henki antoi voiman näihin kaikkiin.
Tuota voimaa kuvataan sanalla "dunamis", josta tulee "dynamiitti".
Se on räjähtävää voimaa. Eikö olekin hienoa tietää, -
että kun toimimme pioneereina ja astumme tuntemattomaan, -
Jumala voi käyttää tätä voimaa?
Mietin tätä seurakuntaa ja sitä, mitä oli sydämissämme, kun aloitimme.
Olemme kohdanneet haasteita vallatessamme uutta maata, -
mutta Pyhän Hengen voima on tuonut läpimurron ja tuo sitä yhä.
Jos Jumala voi tehdä sen meille, Hän voi tehdä sen sinullekin, aamen.
Jos Jumala voi tehdä sen meille, Hän voi tehdä sen sinullekin, -
Jeesuksen nimessä! Tämä lupaus Pyhästä Hengestä.
Mitä opetuslapset ajattelivat siitä?
Jeesus sanoi heille näin jakeessa Apt. 1:4 -
"Älkää lähtekö Jerusalemista, vaan odottakaa Isältä -
sen lupauksen täyttymistä, jonka te olette minulta kuulleet."
Kun he kuulivat Isän lupauksesta, he sanoivat jakeessa 6: -
"Herra, tälläkö ajalla sinä jälleen rakennat Israelille valtakunnan?"
Puhe lupauksesta sai heidät heti ajattelemaan Israelia.
Heidän unelmansa oli, että Jumala palauttaisi Israelin kuningaskunnan.
He ajattelivat vain Israelia, mutta Jumalalla oli toinen mittakaava.
Jakessa 7 Jeesus näyttää sivuuttavan heidän kysymyksensä: -
"Ei ole teidän asianne tietää aikoja eikä hetkiä, -
jotka Isä oman valtansa voimalla on asettanut, -
vaan, kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka."
He ajattelivat Israelia, Jumala ajatteli maaliman ääriä.
Uskon, että Jumala voi antaa sinulle uusia maita ja alueita.
Jos se on sydämelläsi ja uskot, että Jumala voi tehdä sen, -
rohkaisen sinua luottamaan Kaikkivaltiaan ikuiseen lupaukseen.
Tuo Apostolien tekojen jae ei ole ensimmäinen kohta Raamatussa, -
jossa puhutaan todistajista. Tämä Jumalalle tärkeä asia toteutui siinä, -
mutta Herra sanoo jo Jesajan kirjassa, jakeessa Jes. 43:10 -
"Te olette minun todistajani, sanoo Herra, minun palvelijani, -
jonka minä olen valinnut."
Jo tässä jakeessa siis sanotaan, että Jumalan palvelija on todistaja.
Jes. 49:6 "Liian vähäistä on sinulle, joka olet minun palvelijani, kohottaa -
ennalleen Jaakobin sukukunnat ja tuoda takaisin Israelin säilyneet: -
minä panen sinut pakanain valkeudeksi, -
että minulta tulisi pelastus maan ääriin asti."
Jumalan lupaukset ovat suurempia kuin se, mitä meillä on sydämellä.
Lupausten takana oleva voima on Pyhä Henki.
Uskon, että Jumala haluaa antaa sinulle uusia alueita. Hän lupasi -
apostoleille ja alkuseurakunnalle, että sen vaikutus ulottuisi maan ääriin.
Apostolit olivat vain sekalainen joukko entisiä kalastajia, -
jotka varmaan ihmettelivät, miten ihmeessä kaikki tuo tapahtuisi.
Jumalan lupaukset toteutuvat Pyhän Hengen voiman kautta.
Älä koskaan aliarvioi Pyhää Henkeä, Jumalan kolmatta persoonaa -
ja sitä räjähtävää voimaa, jonka Hän tuo saadessaan valloittaa elämäsi.
Hän antaa unelmillesi voiman ja tuo lupauksensa elämääsi.
Jumala voi antaa sinulle suuremman alueen kuin osaat kuvitellakaan, -
mutta usein sen valtaaminen saa aikaan vihamielisyyttä.
Jos valtaat Jumalalle uusia alueita, paholainen menettää ne alueet.
Hän vihaa alueiden menetystä, joten varaudu siihen, että haasteita tulee.
Mitä siis aiot tehdä? Jäätkö istumaan aloillesi tyytyen tavalliseen elämään, -
joka ei tuota tyydytystä eikä anna mahdollisuutta käyttää lahjojasi?
Vai otatko haasteen vastaan ja päätät valloittaa alueen -
ja astua Jumalan lupauksiin uskoen, että Pyhä Henki antaa voiman, -
jolla Jumalan suunnitelma murtautuu elämääsi?
Joosualle luvattiin kaikki se maa, jonka hän pystyi näkemään, -
autiomaasta merelle ja vuoristosta jokeen, -
mutta samalla Jumala kehotti häntä jatkuvasti olemaan luja ja rohkea.
Jumala lupasi hänelle tämän, mutta Joosuan lukuun 12 mennessä -
Joosua oli kohdannut taisteluita, joista ei ollut puhetta silloin, -
kun Jumala puhui hänelle ja hän sai ajatuksen valloittaa maata.
Ei ollut puhetta siitä, että hänen olisi voitettava 31 kuningasta, -
jotka seisoivat hänen ja Jumalan lupauksen välissä.
Minäkin olen joutunut vuosien varrella voittamaan vahvoja kuninkaita -
seuratakseni Jumalan lupausta. Emme koskaan saa selville -
koko Jumalan suunnitelmaa, jos toimimme omassa voimassamme.
Pyhän Hengen räjäyttävä voima voi täyttää Jumalan lupaukset.
Ajattelen usein kaunista jaetta Jer. 29:11 -
"Sillä minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; -
minä annan teille tulevaisuuden ja toivon."
Jumala puhuu tulevaisuudesta, mutta nuo sanat puhuttiin ihmisille, -
jotka olivat Babylonissa kaukana heille kerran luvatusta maasta.
Pidän kovasti siitä, -
kuinka Jumalan Sana lohduttaa näitä pakkosiirtolaisia.
Juuri ennen tätä lupausta, jakeissa Jer. 29:4―6 sanotaan:
"Näin sanoo Herra Sebaot, Israelin Jumala, kaikille pakkosiirtolaisille, -
jotka minä olen siirtänyt Jerusalemista pois Baabeliin: Rakentakaa taloja -
ja asukaa niissä, istuttakaa puutarhoja ja syökää niiden hedelmiä.
Ottakaa itsellenne vaimoja ja siittäkää poikia ja tyttäriä; -
ottakaa pojillenne vaimoja ja naittakaa tyttärenne, että he synnyttäisivät -
poikia ja tyttäriä. Lisääntykää siellä älkääkä vähentykö."
Miksi uuden alueen valtaamiseen liittyy aina vastustusta?
Sen vuoksi, mitä sinne voidaan rakentaa tai istuttaa.
Ilman maata ei voi rakentaa, ilman puutarhaa ei voi istuttaa.
Aluetta ei voi asuttaa, ellei siellä ole paikkaa, jossa asua.
Jumala haluaa antaa sinulle alueen, jonne voit rakentaa -
Hänen tahtonsa mukaan ja nähdä Hänen hedelmänsä elämässäsi.
Alueen, jonka voit vallata ja jolla Jumalan tahto toteutuu.
Se on kaunis ja väkevä asia. Tämä joukko, jolle puhun nyt, -
voi kokoontua yhteen vain sen ansiosta, että meillä on rakennus.
Olemme Luoteis-Sydneyssä. On hyvin mahdollista, -
ettemme ole vain Australian suurin yhteen kokoontunut joukko kristittyjä, -
vaan ylipäänsä suurin joukko, joka kokoontuu sunnuntaina maassamme.
Monet suuttuvat ajatellessaan seurakuntia ja rakennuksia.
Heistä tuhlaamme kaikki rahamme pelkkiin rakennuksiin, -
mutta oikeasti heitä suututtaa se, mitä seurakunta edustaa.
Jos meillä ei olisi rakennuksia ja maata, emme voisi kokoontua -
emmekä tavoittaisi näin paljon ihmisiä. Ja jos emme tavoittaisi ihmisiä, -
emme voisi vaikuttaa asioihin ja auttaa tarvitsevia näin paljon.
Uskon, että Jumala antaa teille uutta maata ja uusia alueita.
Hän muuttaa ajatteluanne ja tekee kauttanne jotakin paljon suurempaa.
Alkuseurakunnan apostolit ajattelivat Jerusalemia ja Israelia, -
kun taas Jumalan ajatukset kantoivat maailman ääriin asti.
Jumala voi tehdä suuria jokaisen kautta, joka haluaa palvella Häntä.
Paholaisen vastustus yrittää estää Jumalan lupauksen toteutumista, -
mutta silloin meidän on turvauduttava Pyhän Hengen voimaan, -
koska Hänen dunamis-voimansa voi räjäyttää elämämme uuteen vauhtiin.
Uusi maa, uusi laki. Jumala sanoi: "kun Pyhä Henki tulee teihin, -
niin te saatte voiman". Heidän ei tarvinnut odottaa kauan.
Se tapahtui helluntain aikaan, jolloin juutalaiset kaikkialta -
tulivat joka vuosi Jerusalemiin juhlimaan.
Apt. 2:1 "Ja kun helluntaipäivä oli tullut, olivat he kaikki yhdessä koolla.
Ja tuli yhtäkkiä humaus taivaasta, niin kuin olisi käynyt väkevä tuulispää, -
ja täytti koko huoneen, jossa he istuivat.
Ja he näkivät ikäänkuin tulisia kieliä, jotka jakaantuivat ja asettuivat -
heidän itsekunkin päälle. Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi.
Ja Jerusalemissa asui juutalaisia, jumalaapelkääväisiä miehiä, -
kaikkinaisista kansoista, mitä taivaan alla on.
Ja kun tämä ääni kuului, niin kokoontui paljon kansaa; ja he tulivat -
ymmälle, sillä kukin kuuli heidän puhuvan hänen omaa kieltänsä."
Jae 9 "Me parttilaiset ja meedialaiset ja eelamilaiset ja me, -
jotka asumme Mesopotamiassa, Juu- deassa ja Kappadokiassa, Pontossa, -
ja Frygiassa ja Pamfyliassa, Aasiassa, Egyptissä ja Kyrenen puoleisen -
Liibyan alueilla, ja täällä oleskelevat roomalaiset, juutalaiset -
ja käännynnäiset, kreetalaiset ja arabialaiset, me kuulemme kukin -
heidän puhuvan omalla kielellämme Jumalan suuria tekoja."
Tämä kaikki tapahtui helluntaina, jolloin kaikki juhlivat satoa -
ja toivat ensihedelmät Jumalalle.
He asettivat Jumalan etusijalle uskoen tulevaan, suurempaan satoon.
Helluntai oli merkittävä juhla myös siksi, että se oli lain antamisen -
vuosipäivä. Silloin juhlittiin sadon lisäksi myös sitä, -
kuinka Jumala kerran antoi Moosekselle lain Siinai-vuorella.
Silloin siis juhlittiin myös Jumalan antamaa käskyjen ja kieltojen listaa.
Lakia kuvataan jakeessa Kol. 2:14 "kirjoitukseksi säädöksineen, -
joka oli meitä vastaan ja oli meidän vastustajamme"
Lain sanotaan olleen meitä vastaan ja meidän vastustajamme.
On hienoa, että voimme elää pioneerihengessä, vallata maata -
ja astua suureen tuntemattomaan ilman kirjoituksia ja säädöksiä, -
jotka ovat meitä vastaan, eikä meidän tarvitse toimia omassa voimassamme.
Totuus on, että kun Pietari alkoi saarnata tuona helluntaina, -
hän saarnasi nyt Pyhän Hengen voimassa, ja Jumala teki läpimurron.
Apt. 2:40―41 "Ja monilla muillakin sanoilla hän vakaasti todisti; -
ja hän kehoitti heitä sanoen: -
'Antakaa pelastaa itsenne tästä nurjasta sukupolvesta'.
Jotka nyt ottivat hänen sanansa vastaan, ne kastettiin, -
ja niin heitä lisääntyi sinä päivänä noin kolmetuhatta sielua."
Seurakuntaan liittyi 3 000 ihmistä yhden saarnan kautta. Se oli räjähdys.
Jokainen seurakunnan perustanut olisi melko yllättynyt, -
suorastaan häkeltynyt, jos saisi yhtenä päivänä 3 000 uutta jäsentä.
Se oli räjähdys, ja se tapahtui Pyhän Hengen voiman kautta.
Yhtäkkiä Jumala oli sytyttänyt tulilangan, poistanut sokan -
ja sytyttänyt tulen, joka palaa vielä tänäkin päivänä.
Pietari toimi yhtäkkiä Pyhän Hengen voimassa, -
ei enää Vanhan testamentin lain, joka oli täytetty.
Oli uusi laki. Synnin ja kuoleman lain sijaan -
oli Elämän Hengen laki Jeesuksessa Kristuksessa.
Apostolien ei tarvinnut perustaa seurakuntaa kieltokokoelman varaan.
Sen sijaan he saattoivat rakentaa sen Jumalan monien lupausten varaan.
Jos uskot kaikkeen siihen, mitä Kristus on puolestamme tehnyt -
ristin ja ylösnousemuksen kautta, kyse ei ole enää edes lupauksista.
Hän on jo tehnyt sen, ja voit alkaa toimia Pyhän Hengen voimassa -
uskoen siihen, että Jumala tulee tekemään jotakin räjäyttävää, -
koska Hän on antanut meille uuden koodin, liiton ja lain.
Niiden varassa voimme edetä rohkeasti kohti Jumalan lupausta.
Australian Iso valliriutta on eräs maailman kauneimmista paikoista.
Ihmiset eri puolilla maailmaa haaveilevat näkevänsä sen joskus.
Se kattaa 1 800 kilometriä kaunista korallia, -
mutta James Cookille se aiheutti hengenvaaran, -
kun hänen pieni puulaivansa juuttui riuttaan kiinni.
Tuon alueen nimi on Koettelemusten niemi.
Usein, kun toimimme pioneereina ja valloitamme uutta maata, -
kohtaamme vaikeuksia. Meidän ei tule yllättyä niistä.
Uuden maan valtaaminen tuo mukanaan paljon mahdollisuuksia, -
eikä olekaan ihme, jos paholainen haluaa vastustaa sitä.
Älä kuitenkaan anna haasteiden lannistaa. Pyhän Hengen voimassa -
voimme voittaa haasteet ja nähdä Jumalan tekevän -
jotakin meitä paljon suurempaa. Haluan elää pioneerihengessä.
Peter ja minä olemme olleet mukana nuorisotyössämme teini-iästä asti.
Aloitimme juuri nuorisopastoreina ja haluamme aloittaa uuden luvun -
seurakuntamme nuorisotyössä.
Seurakuntamme nuoret kokoontuivat yhteen pari vuotta sitten.
Ylistyksen ja rukouksen keskellä koin Jumalan puhuvan minulle siitä, -
että Hän haluaisi tehdä jotakin uutta nuorisotyössämme.
Meidän tulisi antaa sille uusi identiteetti. Tuossa hetkessä -
sain henkeeni idean siitä, mikä on nyt Young&Free (Nuoret ja vapaat).
Kun Laura kertoi, mitä Jumala oli puhunut uudesta sukupolvesta -
ja uuden työn aloittamisesta, innostuin siitä heti, -
koska kuulosti siltä, että olisimme tekemässä uuden aluevaltauksen.
Koko nuorisotyömme ja Young&Free -liikkeen sanoma on, -
että Jeesuksessa on kaikki: suhde, yhteisö, identiteetti ja hyväksyntä.
Tämä on uusi nuorten sukupolvi, ja sen tarpeet ovat erilaiset.
Tämän sukupolven tavoittamiseen tarvitaan erilaista strategiaa -
kuin se, millä meidät tavoitettiin.
Olemme seurakunta, jossa on tuhansia jäseniä, -
kaupungissa, joissa asuu miljoonia ihmisiä.
Monet heistä ovat nuoria, ja me nuorisopastorit mietimme, -
kuinka tavoitamme heidät. Se ei onnistu vanhoilla keinoilla.
Pioneereina kohtaamme haasteita, mutta meidän on tehtävä kaikkemme -
ja työskenneltävä ahkerasti, koska haluamme saavuttaa sen, -
mikä on Jumalan sydämellä: saavuttaa tämän sukupolven.
Olet elämä ja kirjoitit itsesi mukaan siihen.
Elit ajassa, jonka itse suunnittelit.
Luoja asui luomakunnassaan, -
täysin ihmisenä ja täysin Jumalana.
Laulan niin kauan kuin ääntä riittää.
Ukkosen jylistessä huudan ylistystä Sinulle.
Olet ikuisten ihmeiden Jumala.
Rakkautesi kestää päiviemme loppuun asti ja vielä kauemmin.
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Hallitset aina ja ikuisesti.
Korotan nimeäsi aina vain korkeammalle.
Laulan ylistystäsi aina vain kovempaa.
Rakkautesi menee aina vain syvemmälle.
Hallitset aina ja ikuisesti.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Historian uumenista on noussut lukemattomia kuuluisia nimiä: -
Sinnikkäitä, pahamaineisia, uskonnollisia ja jumalattomia nimiä.
Kavahdatko nimeä Hitler? Innostutko nimestä Armstrong?
Entä mitä nousee sielusi syövereistä, kun kuulet nimen Jeesus?
Jeesuksen hellittämätön rakkaus avaa uusia alkuja, -
ja jokainen saa kiittää siitä Jumalaa. Siksi meillä on täysi syy -
tulla sisään täynnä uskoa ja ylistystä, koska Jumala antaa uuden alun.
Miksei mikään muu nimi liikuta skeptisiä, teoreettisia ja ylväitä?
Mikään muu nimi ei valtuuta tuomaan Taivasten valtakuntaa maan päälle.
Tiedän, ettei ole muuta nimeä. Olipa meitä kaksi, kolme tai miljoona, -
vain tämä nimi yhdistää meidät.
Kiitos seurastasi. Jumala antaa meille hienon tulevaisuuden.
Rukoilen sinulle Jumalan parasta. Uskon, että paras on vielä edessä!
Suomennos: Anni Lähteenmäki